pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายโทนี่ เฟอร์นานเดส (Mr. Tony Fernandes) ประธานเจ้าหน้าที่บริหาร กลุ่มสายการบินแอร์เอเชียยืนยันการลงทุนในประเทศไทย
วันพุธที่ 16 พฤษภาคม 2561
นายโทนี่ เฟอร์นานเดส (Mr. Tony Fernandes) ประธานเจ้าหน้าที่บริหาร กลุ่มสายการบินแอร์เอเชียยืนยันการลงทุนในประเทศไทย
นายโทนี่ เฟอร์นานเดส (Mr. Tony Fernandes) ประธานเจ้าหน้าที่บริหาร กลุ่มสายการบินแอร์เอเชียยืนยันการลงทุนในประเทศไทย
วันนี้ (16 พฤษภาคม 2561) เวลา 14.30 น. นายโทนี่ เฟอร์นานเดส (Mr. Tony Fernandes) ประธานเจ้าหน้าที่บริหาร กลุ่มสายการบินแอร์เอเชีย เข้าเยี่ยมคารวะ รองนายกรัฐมนตรี (นายสมคิด จาตุศรีพิทักษ์) เพื่อหารือเกี่ยวกับความร่วมมือระหว่างแอร์เอเชียกรุ๊ปกับรัฐบาลไทย ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีได้หารือกับนายโทนี่ เฟอร์นานเดส ยืนยันความร่วมมือระหว่างกันใน 3 ประเด็น หลัก ดังนี้
1. แอร์เอเชียยืนยันแผนลงทุน 5 ปี ในการสร้างศูนย์ซ่อมบํารุงอากาศยาน (Maintenance, Repair and Overhaul: MRO)ณ ท่าอากาศยานนานาชาติอู่ตะเภา (ระยอง-พัทยา) โดยจะใช้เงินลงทุนเริ่มต้นทั้งสิ้น 150 ล้านเหรียญสหรัฐฯ ขณะนี้แผนลงทุนนี้ได้รับการอนุมัติในหลักการแล้ว โดยจะเป็นการร่วมทุนระหว่างแอร์เอเชียกับหุ้นส่วน ที่มีความเชี่ยวชาญด้านการซ่อมบํารุง จะทําให้ ประเทศไทยเป็นศูนย์กลางการซ่อมบํารุงอากาศยานในภูมิภาค
2. การพัฒนาสนามบินอู่ตะเภา ปัจจุบันแอร์เอเชียมีเครื่องสองลําที่ใช้บริการที่ท่าอากาศยานอู่ตะเภา ซึ่งส่งผลให้มีจํานวนผู้โดยสารที่ท่าอากาศยานอู่ตะเภาจํานวน 9 แสนคนต่อปี และแอร์เอเชียจะขยายการใช้บริการอย่างต่อเนื่อง เมื่อโครงการรถไฟความเร็วสูงเชื่อมสามสนามบินเสร็จสิ้น แอร์เอเชียจะเพิ่มเที่ยวบินจากอู่ตะเภาไปยังยุโรป และออสเตรเลีย ซึ่งจะทําให้มีจํานวนผู้โดยสารที่ท่าอากาศบายอู่ตะเภาเพิ่มขึ้น ซึ่งบริษัทฯ เชื่อว่าหากมีการเปิดอาคารผู้โดยสารของสายการบิน Low cost ซึ่งคิดราคาภาษีสนามบินถูกกว่าอาคารผู้โดยสารปกติ จะเป็นการขยายตลาด เพิ่มจํานวนผู้โดยสารที่สนามบินอู่ตะเภา
3. การร่วมมือกับบริษัท ท่าอากาศยานไทยจํากัด (มหาชน) ที่จะลงทุนที่สนามบินแห่งใหม่ที่อยู่ในแผนการสร้างของรัฐบาลไทย อาทิ เขตพื้นที่จังหวัดเชียงใหม่/ลําพูน ชุมพร ระนอง เป็นต้น ทั้งนี้จะส่งเสริมนโยบายการท่องเที่ยวเมืองรอง ของรัฐบาลไทยด้วย
โดยในตอนท้ายรองนายกรัฐมนตรีได้ขอบคุณกลุ่มสายการบินแอร์เอเชียที่ให้ความเชื่อมั่นตามแผนการพัฒนาของรัฐบาล และร่วมลงทุนในประเทศไทย
รัฐบาลไทย-ข่าวทำเนียบรัฐบาล-ยธ. พัฒนาเครือข่ายยุติธรรมชุมชน ส่งเสริมการมีส่วนร่วมของประชาชน ป้องกันปัญหาอาชญากรรมในพื้นที่
วันพฤหัสบดีที่ 5 กรกฎาคม 2561
ยธ. พัฒนาเครือข่ายยุติธรรมชุมชน ส่งเสริมการมีส่วนร่วมของประชาชน ป้องกันปัญหาอาชญากรรมในพื้นที่
นางกรรณิการ์ แสงทอง รองปลัดกระทรวงยุติธรรม เป็นประธานเปิดงาน "ความร่วมมือพัฒนางานยุติธรรม มุ่งสร้างสังคมเมืองเอกสงบสุข"
ในวันพฤหัสบดีที่ ๕ กรกฎาคม ๒๕๖๑ เวลา ๑๑.๐๐ น.
ณ บริเวณหน้าอาคารอุไรรัตน์ มหาวิทยาลัยรังสิต
นางกรรณิการ์ แสงทอง รองปลัดกระทรวงยุติธรรม
เป็นประธานเปิดงาน "ความร่วมมือพัฒนางานยุติธรรม มุ่งสร้างสังคมเมืองเอกสงบสุข"
ภายใต้โครงการส่งเสริมพัฒนาเครือข่ายงานยุติธรรมชุมชนและการมีส่วนร่วมของประชาชน
ในการป้องกันอาชญากรรม ร่วมกับ
ดร.อาทิตย์ อุไรรัตน์ อธิการบดีมหาวิทยาลัยรังสิต
นายสมพงษ์ ศรีอนันท์ นายกเทศบาลตําบลหลักหก
และ พล.ต.ต.สมชาย พัชรอินโต รองผู้บัญชาการตํารวจภูธรภาค ๑
เพื่อเสริมสร้างความสมานฉันท์ให้เกิดขึ้นในทุกภาคส่วน ตลอดจนแลกเปลี่ยนความคิดเห็น
เกี่ยวกับสถานการณ์ความขัดแย้งในมิติต่างๆ เพื่อหาแนวทางแก้ไขปัญหา
สร้างความปรองดองสมานฉันท์และความสงบสุขให้เกิดขึ้นในพื้นที่ตามกระบวนการยุติธรรมเชิงสมานฉันท์
โดยมี พ.ต.ท. พงษ์ธร ธัญญสิริ หัวหน้าผู้ตรวจราชการกระทรวงยุติธรรม
ในฐานะเลขาธิการคณะกรรมการเสริมสร้างความสมานฉันท์แห่งชาติ
ผู้แทนจากถาครัฐ ภาคประชาชน นักวิชาการ สถาบันการศึกษา องค์กรพัฒนาเอกชน
และเครือข่ายประชาสังคม เข้าร่วมฯ
รองปลัดกระทรวงยุติธรรม กล่าวว่า กระทรวงยุติธรรม ตระหนักถึงความสําคัญในการอํานวยความยุติธรรม
ให้แก่ประชาชนในทุกพื้นที่อย่างเสมอภาคและเท่าเทียม จึงเกิดการจัดตั้งศูนย์ยุติธรรมชุมชนขึ้นทั่วประเทศ
เพื่อส่งเสริมให้ประชาชนในทุกพื้นที่สามารถเข้าถึงงานบริการของกระทรวงยุติธรรม และลดความเหลื่อมล้ํา
ในการเข้าถึงกระบวนการยุติธรรม อีกทั้ง ยังเป็นการส่งเสริมให้เกิดการรับรู้เรื่องสิทธิ หน้าที่ กฎหมาย
และการไกล่เกลี่ยระงับข้อพิพาทในชุมชน อันนําไปสู่การป้องกันปัญาอาชญากรรม
และสร้างสังคมแห่งความปรองดอง โดยมหาวิทยาลัย ถือเป็นอีกหนึ่งชุมชนที่มีขนาดใหญ่
โครงการดังกล่าว ซึ่งเกิดขึ้นจากความร่วมมือระหว่างกระทรวงยุติธรรม
มหาวิทยาลัยรังสิต สํานักงานตํารวจแห่งชาติ และหน่วยงานภาคีเครือข่าย
จึงถือเป็นจุดเริ่มต้นที่จะขยายผลการดําเนินงานด้านดังกล่าวไปยังพื้นที่อื่นๆ ต่อไป
ทั้งนี้ ภายในงาน ได้มีพิธีมอบประการเกียรติคุณบุคคลที่มีส่วนร่วมในงานยุติธรรมชุมชน มีการบรรยายในหัวข้อ
"ยุติธรรมชุมชนและการเสริมสร้างความสมานฉันท์" การเสวนาในหัวข้อ "การป้องกันอาชญากรรม"
และแบ่งกลุ่มฝึกปฏิบัติ หัวข้อ "ยุทธวิธีการป้องกันตัวจากการตกเป็นเหยื่ออาชญากรรม"
ณ อาคารรัตนคุณากร มหาวิทยาลัยรังสิต
รัฐบาลไทย-ข่าวทำเนียบรัฐบาล-นายกรัฐมนตรีขอบคุณตูน บอดี้สแลม และทีมงาน พร้อมฝากคนไทยช่วยกันดูแลตลอดเส้นทางการวิ่ง
วันจันทร์ที่ 4 ธันวาคม 2560
นายกรัฐมนตรีขอบคุณตูน บอดี้สแลม และทีมงาน พร้อมฝากคนไทยช่วยกันดูแลตลอดเส้นทางการวิ่ง
นายกรัฐมนตรีขอบคุณตูน บอดี้สแลม และทีมงาน พร้อมฝากคนไทยช่วยกันดูแลตลอดเส้นทางการวิ่ง
วันนี้ (4 ธันวาคม 2560) เวลา 08.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายอาทิวราห์ คงมาลัย (ตูน บอดี้สแลม) ประธานโครงการ “ก้าวคนละก้าวเพื่อ 11 โรงพยาบาลทั่วประเทศ” นําคณะเข้าพบ พลเอก ประยุทธ์ จันทร์โอชา นายกรัฐมนตรี
โอกาสนี้ นายกรัฐมนตรีกล่าวขอบคุณนายอาทิวราห์ คงมาลัย (ตูน บอดี้สแลม) และทีมงานที่ทําเพื่อประโยชน์ของประชาชน พร้อมกล่าวขอบคุณครอบครัวนายอาทิวราห์ คงมาลัย แทนคนไทยทั้งประเทศ ถือเป็นกุศลอันยิ่งใหญ่ และสิ่งสําคัญเป็นการสานต่อพระราชดําริโครงการจิตอาสา “เราทําความ ดี ด้วยหัวใจ” ซึ่งเป็นโครงการทําความดีร่วมกับสมเด็จพระเจ้าอยู่หัว ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร
นายกรัฐมนตรีกล่าวต่อไปว่า การทําอะไรก็ตามถ้าไม่มีจุดมุ่งหมาย ไม่มีความตั้งใจ ก็จะไม่มีทางทําสําเร็จ สิ่งที่นายอาทิวราห์ คงมาลัย และทีมงานได้ทํา ถือเป็นการทํางานอย่างมีแบบแผน มีการปรึกษา หารือ ทํางานร่วมกันเป็นคณะ สอดคล้องกับการทํางานในปัจจุบันที่ต้องทํางานร่วมกันทุกภาคส่วน เพื่อประโยชน์ของประเทศชาติ ทั้งนี้ นายกรัฐมนตรีได้สอบถามเรื่องสุขภาพของคุณนายอาทิวราห์ คงมาลัย ด้วยความเป็นห่วงพร้อมฝากให้คุณหมอและทีมงานช่วยกันดูแลสุขภาพ หากรู้สึกบาดเจ็บให้พักผ่อน อย่าฝืนวิ่ง พร้อมทั้งฝากถึงประชาชน และเจ้าหน้าที่ให้ช่วยกันดูแลตลอดเส้นทาง ระวังเรื่องการเซลฟี่เพราะเป็นการขัดจังหวะการวิ่งทําให้ได้รับบาดเจ็บ
จากนั้น นายอาทิวราห์ คงมาลัย ได้กล่าวขอบคุณนายกรัฐมนตรีที่เมตตาตนเองและครอบครัว พร้อมกล่าวว่า สิ่งที่ตนและทีมงานตั้งใจทํา เริ่มจากจุดเล็ก ๆ ที่ต้องการทําให้ดีที่สุด ส่วนผลที่ได้รับจะเล็กหรือใหญ่ขึ้นอยู่กับการมีส่วนร่วมของประชาชนทั้งประเทศ และต้องการให้คนมีส่วนร่วมมากกว่าจํานวนเงินที่ได้รับบริจาค ซึ่งต้องการเงินบริจาคจํานวนน้อย ๆ จากคนจํานวนมาก มากกว่าเงินบริจาคจํานวนมากจากคนส่วนน้อย
หลังจากนั้น นายกรัฐมนตรีได้บริจาคเงินส่วนตัวสมทบโครงการให้กับนายอาทิวราห์ คงมาลัย และนําออกมารับเงินบริจาค จากข้าราชการ เจ้าหน้าที่ และผู้สื่อข่าวภายในทําเนียบรัฐบาลก่อนเดินทางกลับ
-----------------------------------------
รัฐบาลไทย-ข่าวทำเนียบรัฐบาล-นายกฯ ขอบคุณเกษตรกรเสียสละไม่รับเงินช่วยเหลือจากรัฐ ชี้เร่งเยียวยาพื้นที่รับน้ำจากถ้ำหลวง
วันอาทิตย์ที่ 15 กรกฎาคม 2561
นายกฯ ขอบคุณเกษตรกรเสียสละไม่รับเงินช่วยเหลือจากรัฐ ชี้เร่งเยียวยาพื้นที่รับน้ําจากถ้ําหลวง
นายกรัฐมนตรี ขอบคุณเกษตรกรเสียสละไม่รับเงินช่วยเหลือจากรัฐ ชี้เร่งเยียวยาพื้นที่รับน้ําจากถ้ําหลวง พร้อมสั่งการทุกหน่วยยกระดับมาตรฐานควบคุมเรือท่องเที่ยว หวั่นซ้ํารอยเรือล่มที่ภูเก็ต
วันนี้ (15 ก.ค.61) พลเอก ประยุทธ์ จันทร์โอชา นายกรัฐมนตรี รับทราบความคืบหน้าการช่วยเหลือเยียวยาแก่เกษตรกร 4 ตําบล ในอ.แม่สาย จ.เชียงราย ที่เสียสละพื้นที่ปลูกพืชเป็นที่รับน้ําเพื่อช่วยเหลือเยาวชนทีมฟุตบอลหมูป่าอะคาเดมี 13 คน ออกจากถ้ําหลวง - ขุนน้ํานางนอน โดยล่าสุดกระทรวงเกษตรฯ ได้ลงพื้นที่มอบปัจจัยการผลิต ได้แก่ ต้นพันธุ์ลิ้นจี่ มะเขือ พริก เชื้อรากําจัดโรคข้าว ไส้เดือนฝอยชนิดผง ปุ๋ย และน้ําหมักชีวภาพ พร้อมทั้งจัดบริการซ่อมแซมเครื่องจักรกลการเกษตร เช่น รถอีแต๋น เครื่องสูบน้ํา เครื่องตัดหญ้า เป็นต้น
นอกจากนี้ จะมีการจ่ายเงินชดเชยความเสียหายไร่ละ 1,113 บาท รายละไม่เกิน 30 ไร่ ผ่านบัญชีของเกษตรกรโดยตรงในเร็ว ๆ นี้ รวมมูลค่าความช่วยเหลือราว 1.4 ล้านบาท รวมทั้งจะส่งเจ้าหน้าที่ลงไปให้ความรู้ในการฟื้นฟูพื้นที่หลังน้ําลด และมอบเมล็ดพันธุ์ข้าวเหนียว 2 สายพันธุ์ คือ ข้าวขาวทิพย์ 105 และสายพันธุ์ กข 6 จํานวน 14 ตัน ให้แก่เกษตรกรด้วย
“นายกฯ รับทราบว่ามีเกษตรกร 19 ราย ที่ไม่ขอรับเงินช่วยเหลือ เพราะตั้งใจเสียสละเพื่อช่วยเหลือเยาวชนทั้ง 13 คนให้สามารถออกจากถ้ําได้อย่างปลอดภัย จึงแสดงความชื่นชมและขอบคุณจากใจจริง อย่างไรก็ตาม รัฐบาลพร้อมที่จะช่วยเหลืออย่างเต็มที่เท่าที่จะทําได้ เพื่อตอบแทนความมีน้ําใจโอบอ้อมอารีที่ทุกคนมีต่อเพื่อนมนุษย์"
นายกรัฐมนตรียังได้กล่าวถึงกรณีเรือล่มที่ จ.ภูเก็ต ด้วยว่า ขอให้กําลังใจเจ้าหน้าที่ที่ยังคงปฏิบัติการกู้ภัยให้ภารกิจสําเร็จโดยเร็ว พร้อมทั้งได้กําชับเรื่องการสอบสวนคดีให้ดําเนินการอย่างรัดกุมและครอบคลุมในทุกประเด็น เช่น การออกเรือ มาตรฐานของเรือ การตรวจสอบของหน่วยงานรัฐ เป็นต้น โดยจะต้องดําเนินคดีกับผู้ที่เกี่ยวข้องทุกคน
“นายกฯ ยังแสดงความเป็นห่วงเรื่องการทําความเข้าใจกับนักท่องเที่ยวจีน เพราะเบื้องต้นได้รับรายงานว่ามีบางส่วนเริ่มยกเลิกการเดินทางมา จ.ภูเก็ต แล้ว โดยให้กระทรวงการท่องเที่ยวฯ และทีมประเทศไทยในจีนร่วมกันชี้แจงข้อมูลเพื่อฟื้นฟูความเชื่อมั่นให้เร็วที่สุด โดยเฉพาะมาตรการของรัฐในการช่วยเหลือผู้ประสบภัยกรณีเสียชีวิต บาดเจ็บ และการฟื้นฟูจิตใจ
ที่สําคัญคือแนวทางการป้องกันไม่ให้เกิดเหตุเช่นนี้อีก จึงได้สั่งการให้หน่วยงานที่เกี่ยวข้องยกระดับการควบคุมให้เข้มงวดขึ้น โดยจะต้องตรวจเรือท่องเที่ยวเช่นเดียวกับเรือประมง ให้นําต้นแบบศูนย์ควบคุมการแจ้งเข้า-ออกเรือประมง (PI-PO) มาใช้กับเรือท่องเที่ยว ซึ่งจะต้องตรวจตั้งแต่ตัวเรือ กัปตันเรือ ลูกเรือ จํานวนนักท่องเที่ยว อุปกรณ์ความปลอดภัย เสื้อชูชีพ เส้นทางการเดินเรือ โปรแกรมท่องเที่ยว ฯลฯ หากมีเรือลําใดออกจากท่าเรือโดยไม่ปฏิบัติตามที่กําหนดให้ดําเนินคดีอย่างเด็ดขาด รวมถึงเจ้าหน้าที่ที่ปล่อยปละละเลยด้วย”
———————-
สํานักโฆษก
รัฐบาลไทย-ข่าวทำเนียบรัฐบาล-ผู้บริหารสถาบันรับรองมาตรฐานไอเอสโอ นำทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันศุกร์ที่ 13 มกราคม 2560
ผู้บริหารสถาบันรับรองมาตรฐานไอเอสโอ นําทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
13 มค 60 ผู้บริหารสถาบันรับรองมาตรฐานไอเอสโอ นําทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ วันนี้ (13 มกราคม 2560) รอบ 7.30 น. นําทีมโดยผู้บริหารสถาบันรับรองมาตรฐานไอเอสโอ พร้อมด้วยพนักงานจากสถาบันรับรองมาตรฐานไอเอสโอ บริการอาหารและเครื่องดื่ม ดังนี้
- แฮมเบอเกอร์หมู 600 ขิ้น
-แฮมเบอเกอร์ไก่ 400 ชิ้น
- กาแฟ 300 แก้ว
-โอวัลติน 200 แก้ว
- น้ําดื่ม 500 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช โดยหน่วยงานหลักคือ สถาบันรับรองมาตรฐานไอเอสโอ พร้อมด้วยบริษัท ศรสอง จํากัด ร่วมบริจาคน้ําผลไม้
รัฐบาลไทย-ข่าวทำเนียบรัฐบาล-รองนรม. พล.อ.ฉัตรชัยฯ เป็นประธานการประชุมคณะกรรมการสุขภาพแห่งชาติ ครั้งที่ 1/2561
วันศุกร์ที่ 19 มกราคม 2561
รองนรม. พล.อ.ฉัตรชัยฯ เป็นประธานการประชุมคณะกรรมการสุขภาพแห่งชาติ ครั้งที่ 1/2561
ประชุมมีมติเห็นชอบในหลักการของ (ร่าง) โครงการพัฒนาศักยภาพและสนับสนุนภาคีเครือข่ายพลเมืองอาสาประชารัฐเสริมสร้างสังคมสุขภาวะ พ.ศ. 2561-2562 เพื่อก้าวสู่ Thailand 4.0 อย่างยั่งยืน
วันนี้ (19 มกราคม 2561) เวลา 09.30 น. ณ ห้องประชุม 301 ตึกบัญชาการ1 ทําเนียบรัฐบาล พลเอก ฉัตรชัย สาริกัลยะ เป็นประธานการประชุมคณะกรรมการสุขภาพแห่งชาติ
ครั้งที่ 1/2561 ซึ่งสรุปสาระสําคัญ ดังนี้
ประธานแจ้งให้ที่ประชุมรับทราบว่า ปัจจุบันทุกภาคส่วนเห็นความสําคัญของการสร้างสุขภาวะและตื่นตัวเรื่องสุขภาพอย่างกว้างขวาง สอดคล้องกับนโยบายรัฐที่ปรากฎในแผนพัฒนาการเศรษฐกิจและสังคมแห่งชาติ ฉบับที่ 12 ที่ยึดหลัก “ทุกนโยบายห่วงใยสุขภาพ” (Health in all policies) โดยให้ความสําคัญกับนโยบายสาธารณะที่ทุกฝ่ายมีส่วนร่วมพัฒนาและขับเคลื่อนเพื่อสร้างสุขภาวะที่ดีให้กับประชาชน
จากนั้นที่ประชุมรับทราบความสําเร็จในการจัดสมัชชาสุชภาพแห่งชาติ ครั้งที่ 10 เมื่อวันที่ 20-22 ธันวาคม 2560 ณ อิมแพค ฟอรั่ม เมืองทองธานี ภายใต้แนวคิด “10 ปี พ.ร.บ.สุขภาพแห่งชาติ สู่สังคมสุขภาวะ” ซึ่งมีภาคีเครือข่ายเข้าร่วมงานถึง 2,600 คน โดยมีรูปธรรมการขับเคลื่อนสมัชชามติสุขภาพแห่งชาติที่สําคัญ คือ การประกาศใช้ “ธรรมนูญสุขภาพพระสงฆ์ ฉบับที่ 1 พ.ศ. 2560” เพื่อเป็นกรอบและแนวทางการปฏิบัติเพื่อสร้างสุขภาวะที่ดีให้กับพระสงฆ์ทั่วประเทศเป็นครั้งแรก และที่ประชุมได้รับทราบ ใน 4 ประเด็น ข้อเสนอนโยบายสําคัญ คือ 1) การส่งเสริมให้คนไทยทุกช่วงวัยมีกิจกรรมทางกายเพิ่มขึ้น 2) การพัฒนาพื้นที่สร้างเสริมสุขภาวะของเด็กปรฐวัยและวัยประถมศึกษา 3) ชุมชนเป็นศูนย์กลางในการป้องกันและแก้ไขปัญหายาเสพติด และ 4) การจัดการขยะมูลฝอยในชุมชนแบบมีส่วนร่วมอย่างยั่งยืน
นอกจากนี้ ที่ประชุมรับทราบผลการดําเนินงาน “โครงการพัฒนาศักยภาพและสนับสนุนภาคีเครือข่ายพลเมืองอาสาประชารัฐเสริมสร้างสังคมสู่ภาวะ พ.ศ. 2561-2562” เฟสแรกในปี 2560 ซึ่งสามารถเชื่อมโยงเครือข่ายจิตอาสาประชารัฐใน 76 จังหวัด กว่า 8,500 เครือข่าย และเครือข่ายฯ ได้ช่วยเหลือผู้ได้รับความลําบากและถูกทอดทิ้ง จํานวนเกือบ 70,000 คน อาทิ คนไร้บ้าน ไร้ที่พักพิง ผู้ป่วยเรื้อรัง ติดบ้าน ติดเตียง พิการซ้ําซ้อน รวมถึงผู้สูงอายุไร้ญาติหรือถูกทอดทิ้ง คนไร้สัญชาติ และพื้นที่เลี่ยงภัยพิบัติ เป็นต้น
พร้อมกันนี้ ที่ประชุมได้พิจารณาและมีมติเห็นชอบในหลักการของ (ร่าง) โครงการพัฒนาศักยภาพและสนับสนุนภาคีเครือข่ายพลเมืองอาสาประชารัฐเสริมสร้างสังคมสุขภาวะ พ.ศ. 2561-2562 ทั้งนี้ โดยมีวัตถุประสงค์เพื่อสนับสนุนการปฏิบัติงานของเครือข่ายพลเมืองอาสาประชารัฐระดับอําเภอและระดับจังหวัด พร้อมช่วยเหลือแก้ไขปัญหาผู้ยากลําบากที่ถูกทอดทิ้ง
ด้วยมาตรการที่เหมาะสมเป็นรายบุคคล ตลอดจนเฝ้าระวังและรับมือภัยพิบัติธรรมชาติตามแผนพิบัติภัยเป็นรายพื้นที่ รวมทั้งเป็นการพัฒนาศักยภาพภาคีเครือข่ายพลเมืองอาสาประชารัฐที่หลากหลายเพื่อสร้างฐานทุนทางสังคม สําหรับการปฏิรูปและพัฒนาประเทศระยะยาวเพื่อขับเคลื่อนกระบวนการปรับเปลี่ยนวีคิดและค่านิยมของเยาวชนและพลเมืองให้ก้าวสู่ Thailand 4.0 อย่างยั่งยืน
.............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ยุติธรรม” หารือแนวทางป้องกันการกระทำผิดซ้ำ ช่วยเหลือผู้กระทำผิดหลังปล่อย
วันศุกร์ที่ 22 กันยายน 2560
“ยุติธรรม” หารือแนวทางป้องกันการกระทําผิดซ้ํา ช่วยเหลือผู้กระทําผิดหลังปล่อย
นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะอนุกรรมการพัฒนาการบริหารงานยุติธรรมแห่งชาติ ว่าด้วยงานคุมประพฤติและยุติธรรมชุมชน
เมื่อวันศุกร์ที่ ๒๒ กันยายน ๒๕๖๐ เวลา ๑๓.๓๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะอนุกรรมการพัฒนาการบริหารงานยุติธรรมแห่งชาติ
ว่าด้วยงานคุมประพฤติและยุติธรรมชุมชน
เพื่อพิจารณาแนวทางการติดตาม ดูแล ช่วยเหลือ
และสงเคราะห์ผู้กระทําผิดภายหลังการปล่อย (After care)
โดยมีผู้แทนหน่วยงานที่เกี่ยวข้อง เข้าร่วมประชุมฯ
ในการนี้ รองปลัดกระทรวงยุติธรรม กล่าวว่า การติดตาม ดูแล ช่วยเหลือ
และสงเคราะห์ผู้กระทําผิดหลังปล่อย ได้แก่ ผู้พ้นการคุมประพฤติ
ผู้ผ่านการฟื้นฟูสมรรถภาพผู้ติดยาเสพติด ผู้ต้องโทษที่ได้รับการปล่อยตัวและได้รับการอภัยโทษ
และเด็กและเยาวชนที่ได้รับการปล่อยตัวหลังพ้นการฝึกอบรม เป็นขั้นตอนที่มีความสําคัญ
ภายใต้ความเหมาะสมของศักยภาพและบริบทในพื้นที่ เพื่อให้กลุ่มเป้าหมายดังกล่าว
ได้รับการติดตาม ดูแล ช่วยเหลือ และสงเคราะห์ ให้สามารถดํารงชีพได้อย่างปกติสุข
มีที่อยู่ มีอาชีพ และไม่หวนกลับไปกระทําผิดซ้ํา
ทั้งนี้ ที่ประชุมได้มีข้อเสนอถึงแนวทางในการดําเนินงานดังกล่าวว่า
จะต้องมีการประชุมเชิงปฏิบัติการ (work shop) ร่วมกับหน่วยงานที่เกี่ยวข้อง
ในการให้ความช่วยเหลือผู้กระทําความผิดที่ได้รับการปล่อยรายพื้นที่ และรายกลุ่ม
ซึ่งจําแนกตามประเภทของผู้กระทําความผิดหลังปล่อย
เพื่อให้ได้แนวทางในการช่วยเหลือที่สอดคล้องกับสภาพความต้องการในแต่ละพื้นที่
ได้อย่างมีประสิทธิภาพ และสามารถอยู่ร่วมกับผู้อื่นในสังคมได้อย่างปกติสุขต่อไป
รัฐบาลไทย-ข่าวทำเนียบรัฐบาล-โครงการ Medical and Wellness Tourism
วันศุกร์ที่ 17 กรกฎาคม 2563
โครงการ Medical and Wellness Tourism
วันศุกร์ที่ 17 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยืนยันการเปิดรับชาวต่างชาติเดินทางเข้าประเทศไทยในโครงการ Medical and Wellness Tourism เป็นโครงการที่ดําเนินการมาก่อนการแพร่ระบาดของโรคโควิด-19 เนื่องจากมีผู้ป่วยเดิมที่จะต้องติดตามอาการจํานวนมาก โดยจะนําร่องในโรงพยาบาลเอกชนที่มีความเสี่ยงน้อย สามารถกํากับดูแลและควบคุมได้ เพื่อช่วยเหลือผู้ป่วยและขับเคลื่อนเศรษฐกิจอีกทางหนึ่ง สําหรับการรักษาจะยืดเวลาให้ครบ 14 วัน เท่ากับการกักตัวใน State Quarantine และต้องไม่ใช้ทรัพยากรที่เป็นภาระแก่โรงพยาบาล เช่น การผ่าตัดใหญ่ ทั้งนี้ การรักษาที่สามารถทําได้ คือ ศัลยกรรมความงาม การรักษาโรคกระดูกและข้อ การทําเด็กหลอดแก้ว การผ่าตัดแปลงเพศ เป็นต้น โดยคาดว่าจะมีผู้เดินทางเข้ามารักษาและผู้ติดตาม ประมาณ 2,000 คน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรมลงพื้นที่ตรวจเยี่ยมสถานประกอบการภาคใต้
วันพฤหัสบดีที่ 16 พฤศจิกายน 2560
หัวหน้าผู้ตรวจราชการกระทรวงอุตสาหกรรมลงพื้นที่ตรวจเยี่ยมสถานประกอบการภาคใต้
หัวหน้าผู้ตรวจราชการกระทรวงอุตสาหกรรมลงพื้นที่ตรวจเยี่ยมสถานประกอบการภาคใต้  ณ ห้องประชุมสํานักงานอุตสาหกรรมจังหวัดปัตตานี
16 พฤศจิกายน 2560 : จ.ปัตตานี นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ประชุมร่วมกับ นายกสมาคมเรือประมงจังหวัดปัตตานี ผู้ประกอบการและหอการค้าจังหวัดปัตตานี ตลอดจนผู้แทนหน่วยงานสังกัดกระทรวงอุตสาหกรรมในพื้นที่จังหวัดปัตตานี ประกอบด้วย สํานักงานส่งเสริมวิสาหกิจขนาดกลางและขนาดย่อม ธนาคารพัฒนาวิสาหกิจขนาดกลางและขนาดย่อมแห่งประเทศไทย ร่วมด้วย ณ ห้องประชุมสํานักงานอุตสาหกรรมจังหวัดปัตตานี
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดนิทรรศการเฉลิมพระเกียรติ ชุด “เฉลิมพระชนม์ฉลองชัย”
วันพุธที่ 24 กรกฎาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดนิทรรศการเฉลิมพระเกียรติ ชุด “เฉลิมพระชนม์ฉลองชัย”
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดนิทรรศการเฉลิมพระเกียรติ ชุด “เฉลิมพระชนม์ฉลองชัย” ณ ศูนย์การค้าเซ็นทรัลเวิลด์
วันที่ 24 กรกฎาคม 2562 เวลา 14.30 น. ที่ลานอีเดน ชั้น 2 ศูนย์การค้าเซ็นทรัลเวิลด์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดนิทรรศการเฉลิมพระเกียรติ ชุด “เฉลิมพระชนม์ฉลองชัย” โดยมีผู้บริหารกระทรวงวัฒนธรรม ศิลปินอาวุโส ศิลปินรุ่นใหม่และผู้แทนหน่วยงานที่เกี่ยวข้อง เข้าร่วม ทั้งนี้ นิทรรศการดังกล่าวจัดขึ้นเพื่อเฉลิมพระเกียรติพระบาทสมเด็จพระเจ้าอยู่หัวโดยกลุ่มบริษัทเซ็นทรัล ร่วมกับจุฬาลงกรณ์มหาวิทยาลัย และภาคีเครือข่าย โดยจัดแสดงนิทรรศการระหว่างวันที่ 24 กรกฎาคม – 31 สิงหาคม 2562 ณ ศูนย์การค้าเซ็นทรัลเวิลด์
รัฐบาลไทย-ข่าวทำเนียบรัฐบาล-ครม.เห็นชอบในหลักการประชารัฐสวัสดิการ การให้ความช่วยเหลือผ่านบัตรสวัสดิการแห่งรัฐ ลดค่าใช้จ่ายในครัวเรือนผู้มีรายได้น้อย
วันอังคารที่ 29 สิงหาคม 2560
ครม.เห็นชอบในหลักการประชารัฐสวัสดิการ การให้ความช่วยเหลือผ่านบัตรสวัสดิการแห่งรัฐ ลดค่าใช้จ่ายในครัวเรือนผู้มีรายได้น้อย
ที่ประชุมคณะรัฐมนตรีได้มีมติเห็นชอบในหลักการแนวทางการจัดประชารัฐสวัสดิการ การให้ความช่วยเหลือผ่านบัตรสวัสดิการแห่งรัฐ ตามที่กระทรวงการคลัง(กค.) เสนอ
วันนี้ ( 29 ส.ค. 60 ) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ นางสาวสุทธิรัตน์ รัตนโชติ อธิบดีกรมบัญชีกลาง ได้เปิดเผยว่า คณะรัฐมนตรีได้มีมติเห็นชอบในหลักการแนวทางการจัดประชารัฐสวัสดิการ การให้ความช่วยเหลือผ่านบัตรสวัสดิการแห่งรัฐ ตามที่กระทรวงการคลัง(กค.) เสนอ ให้กับผู้มาลงทะเบียนรายได้น้อยที่ผ่านการตรวจสอบคุณสมบัติตรงตามที่กําหนดแล้ว จํานวน 11.67 ล้านราย โดยบัตรสวัสดิการแห่งรัฐแบ่งเป็น 2 ส่วน คือ ส่วนแรก เป็นเรื่องของการเดินทาง ได้แก่ ลดค่าใช้จ่ายในการเดินทาง ผู้มีสิทธิสามารถใช้สิทธิได้ไม่จํากัดจํานวนครั้งภายในวงเงินที่กําหนด แบ่งเป็น วงเงินค่าโดยสารรถเมล์ ขสมก./ รถไฟฟ้า รายละ 500 บาทต่อเดือน (ใช้ชําระค่าโดยสาร ด้วยระบบ e-Ticket)วงเงินค่าโดยสารรถ บขส. รายละ 500 บาทต่อเดือน (ใช้ในการซื้อบัตรโดยสารรถ บขส. ได้ภายในวงเงิน 500 บาทต่อเดือน) และวงเงินค่าโดยสารรถไฟ รายละ 500 บาทต่อเดือน (ใช้ในการซื้อบัตรโดยสารรถไฟได้ภายในวงเงิน 500 บาทต่อเดือน)
ส่วนที่ 2 เป็นการลดค่าใช้จ่ายในการดํารงชีพ ได้แก่ ลดค่าใช้จ่ายในครัวเรือน ซึ่งเป็นวงเงินสําหรับค่าซื้อสินค้าอุปโภคบริโภคที่จําเป็น สินค้าเพื่อการศึกษา และวัตถุดิบเพื่อเกษตรกรรมจากร้านธงฟ้าประชารัฐ หรือร้านค้าที่ลงทะเบียนกับกระทรวงพาณิชย์ โดยแบ่งเป็น ผู้ที่ลงทะเบียนรายได้น้อย มีรายได้สูงกว่า 30,000 ต่อปีจะได้รับรายละ 200 บาทต่อเดือน และผู้ที่ลงทะเบียนรายได้น้อย มีรายได้ต่ํากว่า 30,000 ต่อปีจะได้รับรายละ 300 บาทต่อเดือน รวมทั้งวงเงินส่วนลดค่าซื้อก๊าซหุงต้มจากร้านค้าที่กระทรวงพลังงานกําหนดรายละ 45 บาทต่อ 3 เดือน
อย่างไรก็ตาม วงเงินทั้งหมดหากประชาชนใช้ไม่หมดจะถูกตัดยอดทันทีไม่มีการสะสมในเดือนถัดไป และถึงรอบวันที่ 1 ของทุกเดือน วงเงินจะถูกปรับเป็นค่าเริ่มต้นของวงเงินแต่ละสวัสดิการเสมอ ซึ่งวิธีดังกล่าวจะช่วยให้รัฐประหยัดค่าใช้จ่ายงบประมาณและเป็นไปตามจริงของการใช้บัตร ขณะที่มาตรการค่าน้ําประปา และค่าไฟฟ้า ให้หน่วยงานที่เกี่ยวข้องใช้มาตรการที่เคยดําเนินการมาไปพลางก่อน
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน ต่อยอดยกระดับรายได้ผู้มีรายได้น้อย ระดมฝึกทักษะ สร้างอาชีพ เพิ่มรายได้
วันศุกร์ที่ 18 สิงหาคม 2560
ก.แรงงาน ต่อยอดยกระดับรายได้ผู้มีรายได้น้อย ระดมฝึกทักษะ สร้างอาชีพ เพิ่มรายได้
กระทรวงแรงงานเตรียมเสนอโครงการเพิ่มศักยภาพผู้มีรายได้น้อยต่อครม. มุ่งเน้นฝึกทักษะ แรงงานนอกระบบ เพื่อสร้างงาน สร้างอาชีพ เพิ่มรายได้ในการครองชีพ
วันที่ 17 สิงหาคม 2560 นางเพชรรัตน์ สินอวย ผู้ตรวจราชการกระทรวงแรงงาน ในฐานะรองโฆษกกระทรวงแรงงาน เปิดเผยว่า กระทรวงแรงงานเตรียมเสนอ “โครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐ เพื่อสร้างงาน สร้างอาชีพ เพิ่มรายได้ และความมั่นคงในชีวิต” ต่อที่ประชุมคณะรัฐมนตรีร่วมกับกระทรวงการคลัง โดยโครงการดังกล่าวมีจุดประสงค์เพื่อสร้างงาน สร้างอาชีพ เพิ่มรายได้และความมั่นคงในชีวิตให้แก่ผู้มีรายได้ต่ํากว่า 30,000 บาทต่อปี ซึ่งเป็นกลุ่มคนที่รัฐบาลต้องการยกระดับรายได้ให้สามารถดํารงชีวิตได้อย่างมีคุณภาพ ที่จะต้องบูรณาการการทํางานร่วมกับกระทรวงต่างๆ ทั้งภาครัฐและภาคเอกชน โดยการที่จะทําให้ผู้มีรายได้น้อยพ้นจากความยากจน มี 3 ส่วน คือ เพิ่มรายได้ ลดรายจ่าย ลดภาระหนี้สิน
การดําเนินโครงการนี้ กระทรวงแรงงานมีบทบาทเกี่ยวกับการเพิ่มรายได้ เริ่มจากการเพิ่มทักษะฝีมือให้แก่ผู้มีรายได้น้อยซึ่งได้จดทะเบียนไว้แล้ว โดยจัดให้มีการฝึกอบรมทักษะฝีมือแรงงาน เพื่อให้สามารถนําความรู้ที่ได้รับไปประกอบอาชีพอิสระในชุมชนและเพิ่มรายได้ให้แก่ตนเอง และการส่งเสริมการสร้างอาชีพให้แก่แรงงานนอกระบบ โดยจะจัดทําหลักสูตรการส่งเสริมอาชีพ 18 ชั่วโมง เมื่อฝึกอาชีพจบหลักสูตร  จะมอบอุปกรณ์ตั้งต้นให้นําไปใช้ประกอบอาชีพด้วย นอกจากนี้กระทรวงแรงงานจะสร้างหลักประกันความมั่นคงให้แก่ผู้มีรายได้น้อยด้วยการให้สิทธิเป็นผู้ประกันตนตามมาตรา 40 ซึ่งรัฐจะส่งเงินประกันให้เป็นระยะเวลา 6 เดือน ในวงเงินงบประมาณกว่า 2,100 ล้านบาท ผู้ประกันตนจะได้รับสิทธิประโยชน์ต่างๆ ทันที เช่น เงินทดแทนการขาดรายได้เมื่อเจ็บป่วยและนอนโรงพยาบาล เงินทดแทนการขาดรายได้เมื่อทุพพลภาพ หากเกิดกรณีเสียชีวิต มีสิทธิได้รับค่าทําศพ 20,000 บาท และสิทธิประโยชน์อื่นๆ โดยจะเริ่มนําร่องกับกลุ่มที่ลงทะเบียนในโครงการลงทะเบียนเพื่อสวัสดิการแห่งรัฐของกระทรวงการคลัง จํานวน 1 ล้านคน ทั้งนี้ โครงการดังกล่าวกระทรวงแรงงานจะเสนอไปยังกระทรวงการคลังเพื่อรวบรวมเสนอคณะรัฐมนตรีต่อไปนางเพชรรัตน์ฯ กล่าวในท้ายที่สุด
+++++++++++++++++++++++
กองเผยแพร่และประชาสัมพันธ์